CELEX: 32018D0882
Language: hu
Date: 2018-06-18 00:00:00
Title: A Tanács (KKBP) 2018/882 határozata (2018. június 18.) az egyes palesztin személyeknek az Európai Unió tagállamaiba történő ideiglenes befogadásáról és a 2002/400/KKBP közös álláspont módosításáról

19.6.2018   
            
            
               HU
            
            
               Az Európai Unió Hivatalos Lapja
            
            
               L 155/8
            
         A TANÁCS (KKBP) 2018/882 HATÁROZATA
   (2018. június 18.)
   az egyes palesztin személyeknek az Európai Unió tagállamaiba történő ideiglenes befogadásáról és a 2002/400/KKBP közös álláspont módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére és 31. cikkének (1) bekezdésére,
   mivel:
   
               (1)
            
            
               A Tanács 2016. április 18-án elfogadta a (KKBP) 2016/608 határozatot (1), amelyben úgy rendelkezett, hogy további 24 hónappal meghosszabbítja az egyes palesztin személyek számára kiállított, a 2002/400/KKBP közös álláspontban (2) említett tagállamokba való beutazásra és az azok területén való tartózkodásra jogosító nemzeti engedélyek érvényességét.
            
         
               (2)
            
            
               A Ciprusi Köztársaságot fel kell venni a 2002/400/KKBP közös álláspont 2. cikkében említett tagállamok jegyzékére.
            
         
               (3)
            
            
               A 2002/400/KKBP közös álláspont alkalmazásának értékelése alapján a Tanács helyénvalónak tartja az említett engedélyek érvényességének további 24 hónappal történő meghosszabbítását,
            
         ELFOGADTA EZT A HATÁROZATOT:
   1. cikk
   A 2002/400/KKBP közös álláspont 2. cikkében említett tagállamok 2018. január 31-től kezdődően további 24 hónappal meghosszabbítják a beutazásra és tartózkodásra jogosító, a közös álláspont 3. cikkének megfelelően kiállított nemzeti engedélyek érvényességét.
   2. cikk
   A 2002/400/KKBP közös álláspont a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               Ez a közös álláspont 13, azon palesztin csoporthoz tartozó palesztin személyre vonatkozik, akik további sorsára vonatkozóan a palesztin hatóság és az izraeli kormány között 2002. május 5-én a betlehemi Születés Temploma békés evakuálásáról született egyetértési megállapodás keretében döntöttek, és akik beleegyeztek, hogy ideiglenesen az Európai Unió tagállamaiba szállítsák és befogadják őket.”
            
         
               2.
            
            
               A 2. cikk helyébe a következő szöveg lép:
               „2. cikk
               Az 1. cikkben említett 13 palesztin személyt ideiglenesen és kizárólag humanitárius okokból a következő tagállamok fogadják be: Belgium, Görögország, Spanyolország, Írország, Olaszország, Ciprus és Portugália.”
            
         3. cikk
   Ez a határozat az elfogadásának napján lép hatályba.
   
      Kelt Luxembourgban, 2018. június 18-án.
      
         
            a Tanács részéről
         
         
            az elnök
         
         R. PORODZANOV
      
   
   
      (1)  A Tanács (KKBP) 2016/608 határozata (2016. április 18.) egyes palesztin személyeknek az Európai Unió tagállamaiba történő ideiglenes befogadásáról (HL L 104., 2016.4.20., 18. o.).
   
      (2)  A Tanács közös álláspontja (2002. május 21.) egyes palesztin személyeknek az Európai Unió tagállamaiba történő ideiglenes befogadásáról (HL L 138., 2002.5.28., 33. o.).